cyanic-selkie/wikianc huggingface dataset:
Franz Six
Einsatzgruppen-prosessen
De viktigste bevisene mot Six var de ukentlige og månedlige aktivitets- og situasjonsrapportene utarbeidet av Einsatzgruppene. Rapportene ble sendt til armegruppene som Einsatzgruppene var knyttet til og til Heinrich Müller ved gestapo i Berlin hvor rapportene ble sammenstilt og distribuert i et titalls kopier i statsapparatet. Av de 195 rapportene som er bevart gjelder 56 Einsatzgruppe B og Vorkommando Moskau hvorav syv rapporter fra juli 1941 da Six ledet kommandoen. Six nektet for å ha hatt noe med Einsatzgruppe B å gjøre og at han aldri rapporterte til Arthur Nebe som sin overordnete. Rapportene fra juli 1941 motbeviste Six' påstander. Six nektet for at avdeling VII i RSHA hadde noe med kartlegging av jøder og frimurere å gjøre, men aktoratet la frem et organisasjonskart som viste at avdeling VII seksjon B1 hadde slike oppgaver. Six nektet for at han ble forfremmet for innsatsen bak østfronten, mens aktoratet la frem dokumenter som viste det motsatte. Six fortalte at han før 1939 forsøkte å komme seg ut av SS og SD, noe dommerne ikke anså som troverdig i og med at han hadde vært ivrig nazist siden skoledagene. I Smolensk ledet Six Vorkommando, men det er usikkert om han selv ga direkte ordre om massehenrettelser. Dommerne konkluderte med at Six hadde vært medlem av kriminelle organisasjoner som hadde gjennomført massakrer og overgrep mot sivilbefolkningen, og at Six var fullt klar over det kriminelle formålet og aktiviteten til disse organisasjonene og selv medvirket til dette. Dommerne konkluderte med at det ikke var mulig å bevise at Six hadde begått mord. Six irriterte dommerne ved å fremstille Vorkommando Moskau som et forskningsprosjekt. Han fikk 20 års fengsel og ble overført til Landsberg fengsel under administrasjon av amerikanske okkupasjonsmyndigheter.
John J. McCloy, USAs administrator for Vest-Tyskland, ble utsat for sterkt press (fra politikere og media) på vegne av de fengslede i Landsberg. Trolig ønsket også amerikansk etterretning Six løslatt. Six' kjennskap til hviterussiske kollaboratører var trolig mest verdifullt. McCloy konkluderte med at det var legitimt grunnlag for benådning og Six ble løslatt 30. september 1952.
Vitne i Eichmann-saken
Six vitnet i rettssaken mot Adolf Eichmann i 1961. Eichmann hadde vært Six' underordnete RSHA avdeling II (avvikende ideologier) i årene 1936–1939. De skal ikke ha hatt et vennskapelig forhold: Six blokkerte Eichmanns ønske om forfremmelse (1936) og ønske om overføring fra Wien til Linz (1938). Eichmann oppfattet Six som Himmlers protege og en streber i jødespørsmålet. Arrestasjonen av Eichmann skapte uro i CIA trolig fordi Eichmann kunne avsløre at amerikansk etterretning hadde forbindelse til en krigsforbryter. Eichmanns forsvarer ønsket Six som vitne og six avga i stedet en forklaring fra Tyskland fordi han risikerte arrestasjon dersom han reiste til Israel. Han ble da omtalt som Professor Dr. Alfred Six, «markedsføringskonsulent». Vitnemålet var i liten grad til fordel for Eichmann fordi Six var mest opptatt av å vise at han selv var uvitende om Eichmanns virke.
Six hevdet da at han et dårlig forhold til Arthur Nebe og at det ikke foregikk massehenrettelser av jøder mens han selv var i Minsk. Under Eichmann-saken fortalte Six at han under krigen anså massehenrettelser som ulovlige og at det var mulig å søke seg bort fra Einsatzgruppene. Han fortalte at han selv lykkes å komme seg bort fra tjenesten ved østfronten uten at det hadde noen negative konsekvenser for ham personlig, bortsett fra at han lå i konstant feide med Heydrich. Han kjente ikke til noen tilfeller av straff eller andre negative konsekvenser av å søke seg bort fra Einsatzgruppene. Six skulle etter planen tilbake til fronten sommeren 1942, men ble istedet overført til utenriksdepartementet. Han forsøkte etter krigen å gi inntrykk av at overføring til utenriksdepartementet innebar at han ble avskåret fra informasjon om det pågående folkemordet. Under Eichmann-saken fortalte Six at han i 1943 han leste rapporter i utenriksdepartementet om omtale av utryddelsesleirene i utenlandsk presse; han anså disse rapportene som så konkrete at han ikke var i tvil om hva som foregikk. Six mente at fra 1943 hadde departementenes toppledelse full informasjon om presseomtalen i utlandet.
Gamle nazister og vestlig etterretning
Etter å ha blitt løslatt i 1952 innledet Six samarbeid med den gamle nazisten Werner Naumann som hadde infiltrert Freie Demokratische Partei (FDP) i Nordrhein-Westfalen. Six ble involvert i partiarbeidet og medvirket blant annet til utforming av partiprogrammet. Naumanns plan var å opprette en nazistisk delstat og en trygg havn for nye og gamle nazister. Naumann ble arrestert av britiske okkupasjonsmyndigheter i 1953. Six gjenopptok kontakten med professor Reinhard Höhn, som hadde vært SS-Brigadeführer og hadde vært rådgiver for innenriksdepartementet og Himmler i jødesaker. Six arbeidet en period deltid Akademie für Führungskräfte der Wirtschaft, et lederutdanningsprogram etablert av Höhn og fungerte som kontaktpunkt for SD-veteraner. Six begynte å arbeide for Gehlen, selv om Gehlen hadde lovet at han ikke skulle rekruttere noen involvert krigsforbrytelser.
Six og en tidligere medarbeider fra Vorkommando Moskau bisto amerikansk etterretning og Gehlen med å finne hviterussiske kollabortører og gamle tyske nazister og etterretningsoffiserer; de rekrutterte veteraner og tidligere krigsfanger til amerikansk etterretning. Omkring 30 gamle nazister ble rekruttert som instruktører til US Army Intelligence School ved Fort Holabird utenfor Baltimore. Six var i begynnelsen av 1961 i Guatemala og bisto der i opplæring av kubanske anti-kommunister som i april gikk i land i Grisebukta for å bekjempe Fidel Castros regime. Han omtales som spesialagent for Bundesnachrichtendienst (den føderale etteretningstjenesten i Vest-Tyskland) med bakgrunn i erfaringen fra krigen. Det er mange uklarheter om Six' virke og det antas blant annet at han kan ha medvirket til å sende vestlige agenter inn i Øst-Europa og til å oppmuntre til Oppstanden i Ungarn i 1956.
Annet arbeid
Six fikk arbeid som markedsføringsleder hos Porsche i Essen og ga ut fagboken Marketing als Aufgabe der Unternehmungsführung (1960). Six ga i 1971 ut boken Marketing in der Investitionsgüterindustrie. Ved denne virksomheten innenfor markedsføring og bidrag til Vest-Tysklands økonomisk utvikling kombinerte Six amerikansk teori innenfor ledelse og markedsføring med nazistenes vilje til social engineering. Ifølge The Times gikk Six av med full alderspensjon etter å ha arbeidet for Porsche.
Etterspill
Påtalemakten i Berlin etterforsket mellom 1963 og 1968 Six for medvirkning til folkemord. Etterforskningen ledet ikke til noe fordi hans advokat overbeviste rettsvesenet om at Six hadde for svak helse til rettssak. Six slo seg sent i livet ned i komfortable omgivelser i Kaltern, Syd-Tirol der han ifølge Hachmeisters biografi døde 9. juli 1975 i Bozen (Bolzano, Italia). Six' aktiviteter etter Eichmann-saken er for det meste ukjent.
I 2000 og 2005 ble et stort antall dokumenter hos amerikanske myndigheter deklassifisert, inkludert materiale vedrørende Hitler, Eichmann og Josef Mengele, men dokumenter om Six var ikke blant dem. Amerikanske arkivmyndigheter fortalte i 2005 at materiale angående en håndfull nazister inkludert Six ikke ble offentliggjort.
Lutz Hachmeister ga i 1998 ut Der Gegnerforscher: Die Karriere des SS-Führers Franz Alfred Six (Verlag C. H. Beck, München) som blant annet er basert på polske arkiver (RSHAs arkiver ble tatt av polske myndigheter i krigens sluttfase). Arkiver fra Sovjetunionen og DDR ble også tilgjengelige i 1990-årene og Hachmeister benyttet arkiver fra universitetene der Six arbeidet. Kildene sier lite om Six' oppvekst og unge år. Hachmeister konkluderer med at Six var mest faglig interessert i «vitenskapelieg nasjonalsosialisme» enn i SD. Ifølge Hachmeister bidro Six' ved sitt tidlige arbeid i SD trolig til holocaust: Six bidro til jødeforfølgelsen i slutten av 1930-årene og han støttet Eichmann som han blant annet sendte til Wien der han presset jødene til å utvandre. Jødeforfølgelsene etter Anschluss var for en stor del styrt fra Six' avdeling i SD og han var selv i Wien i mars 1938 for å beslaglegge bøker..
Ifølge den amerikanske historikeren George C. Browder ga Six' virksomhet inntrykk av at jødeforfølgelsene hadde et vitenskapelig grunnlag og blant medarbeiderne i SD skapte han en oppfatning av at det var akutt behov for å gjøre noe med denne fienden. Paul Dittel (født 1907), Six' nestkommanderende og etterfølger, beskrev Six som en fanatisk nazist av den typen som ikke kan omvendes, Six skal ifølge Dittel ha skjult sitt mindreverdighetskompleks med en brysk og ubehagelig atferd. Six skal ifølge Dittel ha vært full av upraktiske ideer og var altfor intellektuell etter Ernst Kaltenbrunners smak. I forhør hos britisk etterretning hevdet Dittel at Amt VII og biblioteket fra nasjonalsosialistisk perspektiv var mislykket: Istedet for å drive politisk etterretning drev avdelingen med historisk forskning som var av liten betydning.
Yamagata (prefektur)
Yamagata (japansk: 山形県 – Yamagata-ken) er et prefektur i Tōhokuregionen på øya Honshu i Japan. Hovedstaden heter også Yamagata.
Kitchee SC
Kitchee SC er en fotballklubb fra Hongkong som spiller i toppserien Hong Kong Premier League. De har vunnet serien 1 gang og cupen 3 ganger.
Duplipectus
Duplipectus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, blankt brunlige trebukker. Hodet er nokså lite, antennene omtrent så lange som kroppen hos hunnene, hos hannene er de lange og kamformede. Hunnenes anternner er kraftige og sagtakkede. Pronotum er sekskantet, med to smale, lyse lengdestriper. Dekkvingene er avsmalnende bakover.
Utbredelse
Slekten er utbredt i Indonesia (Buru, Seram) og Ny-Guinea.
Beiersdorf (selskap)
Beiersdorf er et tysk multinasjonalt selskap som produserer produkter til personlig pleie og trykkfølsomme lim. Merkene inkluderer Elastoplast, Eucerin, Labello, La Prairie, Nivea og Coppertone.
Nicole Hare
Nicole Hare (født 26. juli 1994) er en canadisk roer.
Hun representerte Canada under Sommer-OL 2016 i Rio de Janeiro, der hun kom til C-finalen i toer uten styrmann.
Under Sommer-OL 2020 i Tokyo som ble arrangert i 2021, ble hun nummer 10 i firer uten styrmann.
RokokoPosten
RokokoPosten er en dansk nettavis med satiriske og humoristiske nyhetsinnslag som har utgitt artikler siden september 2010.
Andrea Antillon
Andrea Antillon er en meksikansk kunstløper. Antillon vant søvmedalje i det nasjonale juniormesterskapet i Mexico i 2010 i Cuautitlán Izcalli.
Vitenskapsåret 1088
Vitenskapsåret 1088 er en oversikt over hendelser, prisvinnere, fødte og avdøde personer med tilknytning til vitenskap i 1088.
Captive State
Captive State er en amerikansk thriller-film fra 2019, regissert av Rupert Wyatt. Hovedrollene spilles av John Goodman, Ashton Sanders, Jonathan Majors og Colson Baker. Historien følger en ung mann som deltar i en konspirasjon mot romvesen som har innvandert jordkloden. Filmen ble først publisert den 15. mars 2019, av Focus Features.
Handling
Etter en global utenomjordisk invasjon i 2019 forsøker Drummond-familien å flykte fra Chicago. De bryter seg gjennom en barrikade, men blir konfrontert av romvesenene. Begge foreldrene blir drept, men sønnene Gabriel og Rafe overlever. I 2027 har verden kapitulert for fremmede romvesener og underkastet seg deres styresett. Mennesker blir satt til å bygge lukkede soner, underjordiske habitater for romvesenene som bare høyere myndighetspersoner skal få tilgang til. Gabriel Drummond, som bor i det fattige Pilsen-området, blir konfrontert av politi-inspektør William Mulligan fra Chicago. Han hadde samarbeidet med Gabriels far, før invasjonen.
Mulligan er overbevist om at en motstandsgruppe kalt Phoenix ikke har blitt nøytralisert, i motsetning til hva offentligheten har blitt fortalt. Gabriel møter et medlem av Phoenix for å selge hemmelig informasjon mottatt fra en kollega. Mannen tar ham med til Wicker Park, hvor han møter broren Rafe, motstandslederen. Den hemmelige informasjonen Gabriel kom med gir Rafe og hans team tilgang til Chicagos overvåkingssystem. Rafe og andre Phoenix-medlemmer angriper Unity Rally ved å bruke en usynlig eksplosiv enhet mot romvesenene når de ankommer området. Angrepet ser i utgangspunktet ut som vellykket, men sikkerhetsstyrker kommer snart svermende mot området.
Opprørte over angrepet henter romvesenene inn jegere fra andre steder for å finne gjerningsmennene. De finner snart Rafe, og hans medskyldige Anita og Daniel. Anita blir drept, og Daniel inntar en cyanid-pille for å unngå bli arrestert. Men Rafe blir skutt og arrestert av Mulligan før han kan få tak i cyanid-pillen sin. Gabriel blir også arrestert, og Mulligan viser ham at broren hans blir torturert for å komme med informasjon, og overbeviser Gabriel om å sende en melding gjennom Phoenix-nettverket, i håp om å møte den personen de tror er lederen for motstandsgruppen. Livene på begge sider av konflikten - både kollaboratører og dissidenter - blir fulgt i løpet av filmen.
Fractured
Fractured er en amerikansk thriller fra 2019 regissert av Brad Anderson, etter et manus skrevet av Alan B. McElroy.
Hovedrollene blir spilt av Sam Worthington, Lily Rabe, Stephen Tobolowsky og Lucy Capri. Filmen hadde verdenspremiere under film-festivalen «Fantastic Fest» i Texas den 22. september 2019, og ble sluppet 11. oktober 2019 av Netflix.
Handling
Etter å ha reddet Peri fra hullet bestemmer de seg for å sjekke den skadde armen hennes ved et sykehus de passerte ett par mil tidligere. En doktor fastslår at armen hennes er brukket. Joanne går sammen med datteren sin for videre undersøkelser i kjelleren, men Ray sovner i venteområdet. Ray våkner flere timer senere og spør sykehus-personalet om han kan se sin kone og datter nå, men får beskjed om at de ikke har noen oversikt over dem ved sykehuset. De fleste legene som Ray møtte tidligere hadde gått av vakt før han våknet igjen. Den eneste sykepleieren som fremdeles er der påstår at Ray kom dit på egen hånd, og at han ble behandlet for et sår i hodet. Ray blir fortvilet, blir holdt tilbake av sikkerhetsvaktene, får et beroligende middel, og blir låst inne på et værelse. Han stikker av kort tid senere, og får kontakt med to politifolk, som går med på å etterforske situasjonen videre.
Det blir etter hvert oppdaget at Ray var en tidligere alkoholiker, hvis første kone Abby døde sammen med deres ufødte barn for åtte år siden. Når han blir mistenkt for å ha myrdet sin kone og datter, stjeler han en pistol fra en politimann, og låser alle inne på bensinstasjonen før han returnerer til sykehuset. Han når kjelleren, etter å ha kvalt en sikkerhetsvakt til døde. Der oppdager han Peri, som har gått gjennom en organdonasjon som Ray eller Joanne aldri hadde akseptert for henne. Han drar datteren sin ut av operasjonssalen, sammen med en ned-dopet Joanne, og skyter en doktor før de kommer seg unna. Når de kjører bort, avsløres det at familien hans faktisk døde tidligere ved byggeplassen; Peri på grunn av fallet, og Joanne etter at Ray dyttet henne og hodeskallen hennes traff et armeringsjern. Kroppene deres hadde egentlig ligget i bagasjerommet på bilen deres hele tiden. Men alle hendelsene under sykehus-besøket skal ha vært et resultat av at Rays psyke som forsøkte å benekte virkeligheten av det som hadde skjedd. I baksetet ligger en alvorlig syk og, nå bevisstløs, pasient som Ray hadde funnet ved et operasjonsrom på sykehuset.
Zinaida Sendriūtė
Zinaida Sendriūtė (født 20. desember 1984) er en litauisk friidrettsutøver som konkurrerer i diskoskast. Hun representerte landet sitt under Sommer-OL 2012 i London, der hun ble utslått i kvalifiseringen i diskoskast.
Alena Furman
Alena Furman (født 8. mai 1991) er en belarusisk roer.
Hun representerte Belarus under Sommer-OL 2016 i Rio de Janeiro, der hun kom til C-finalen i toer uten styrmann.
Under Sommer-OL 2020 i Tokyo som ble arrangert i 2021, ble hun nummer 11 i dobbeltsculler lettvekt.
Ostafjevo (Sjtsjerbinka) flyplass
Det er i stand til å motta flyet Boeing 737-700, Global 5000/6000/Express, Falcon-900/2000/7X, En-12/74, Il-18, Yak-42, SJ-100, Tu-134 (med støy-restriksjoner), samt helikoptre av alle typer.
Australopsebium
Australopsebium er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En ganske liten, slank, brun trebukk med noe forkortede dekkvinger som ikke dekker hele flygevingene eller bakkroppen. Antennene er kamformede hos hannen, utvidet mot spissen og noe sagtakkede hos hunnen. Antennene er en del kortere enn kroppen. Pronotum er sylindrisk, betydelig lengre enn bredt. Dekkvingene dekker litt under halve bakkroppen. Beina er middels lange, lårene litt fortykkede. Et særtrekk ved denne slekten er at de ytterste antenneleddene er kløvet i spissen.
Utbredelse
Arten lever i Sør-Afrika (Eastern Cape).
Klepp stasjon (tettsted)
Klepp stasjon er et tidligere tettsted i Klepp kommune i Rogaland. Klepp stasjon ligger omkring 28 minutter med tog sør for Stavanger. Per 2020 er det del av tettstedet Kvernaland.
Samtidig med jernbaneutbyggingen ble det anlagt en potetmelfabrikk på Klepp stasjon i 1897, Jæren potetmjølfabrikk. Fabrikken ble en andelsbedrift 1915. Poståpneri og rikstelefonstasjon anlagt 1919. Det var også et gamalostysteri i perioden 1923 til 1950.
I 1920 ble Klepp stasjon planlagt som en stasjonsby med kvartaler. Planen ble ikke gjennomført, og i 2000 ble tettstedet kåret som Rogalands nest styggeste.
Birkebeinerrennet 2019
'''Det 81. Birkebeinerrennet''' ble arrangert den 16. mars 2019.
Birkebeinerrennet er 54 km og går i klassisk stil. Start er på Tingstadjordet på Rena og målgang på Birkebeineren skistadion i Lillehammer. Deltakerne må bære sekk som skal veie minst 3,5 kg gjennom hele rennet.
Oversjøiske land og territorier assosiert med Den europeiske union
Oversjøiske land og territorier assosiert med Den europeiske union er 13 områder tilhørende Danmark, Frankrike, og Nederland som har et spesielt tilknytningsforhold til Den europeiske union. I henhold til artikkel 198 i Traktaten om Den europeiske unions virkemåte er formålet med tilknytningen «å fremme den økonomiske og sosiale utvikling i disse land og territorier og å opprette nære økonomiske forbindelser mellom dem og Unionen som helhet.» EU bidrar med økonomisk støtte til landene og områdene med assosiert status.
De tre EU-medlemsstatene med tilhørende 13 assosierte land og områder er:
Frank Faylen
Frank Faylen (født 8. desember 1905 i St. Louis i Missouri, død 2. august 1985 i Burbank i California) var en amerikansk skuespiller.
Frank Faylen begynte å spille i filmer i 1935 og hadde frem til 1945 mange småroller, som oftest rene statistroller. Fra og med 1946 fikk han større roller i filmer som Livet er vidunderlig og Forspilte dager. Han spilte etter hvert flere forskjellige biroller. Fra 1959 til 1963 hadde han en fast rolle i TV-serien The Many Loves of Dobie Gillis.
Frank Faylen har en stjerne på Hollywood Walk of Fame for fjernsyn ved adressen 6201 Hollywood Blvd.
Nærmeste pårørende
Nærmeste pårørende er den som har de nærmeste relasjonene til den personen det gjelder. I Pasient- og brukerrettighetsloven (§ 1-3 bokstav b) er rekkefølgen til de nærmeste pårørende definert. Rekkefølgen er: Ektefelle eller den pasienten lever sammen med i samboer/partnerskap, myndige barn, foreldre eller andre med foreldreansvaret, myndige søsken, besteforeldre, andre familiemedlemmer som står pasienten nær, verge eller hjelpeverge. Personen det gjelder, skal så langt det er mulig selv bestemme hvem som er nærmest.
Begrepet nærmeste pårørende brukes særlig om en relasjon barn, pasienter, klienter, ansatte i risikable yrker, beboere i institusjoner, innsatte i fengsler m.v. har eller hadde til vedkommende pårørende.
Henri Lloyd
Henri Lloyd er et britisk klesmerke som spesialiserte seg i seilertøy. Det ble etablert i Manchester i 1963 av Henri Strzelecki, en polsk soldat som hadde flyttet til Manchester for å studere tekstiler under annen verdenskrig, sammen med forretningspartneren Angus Lloyd.
Skyting under Sommer-OL 2008 – 50 m rifle, helmatch menn
Herrenes 50 m rifle helmatch fant sted den 17. august 2008 på Beijing Shooting Range Hall i Beijing.
Harpiksstøping
Harpiks-, plast- eller epoxystøping er en støpemetode hvor en form fylles med flytende syntetisk harpiks som så herder. Profesjonelt brukes metoden hovedsakelig for småskala produksjon som industriell prototyping, tannlegevirksomhet eller småskala smykkeproduksjon. Prosessen brukes også av hobbyamatører for å lage leketøy, modeller og figurer m.m.
Conor Gallagher
Conor John Gallagher (født 6. februar 2000) er en engelsk fotballspiller som spiller for.
Landslaget
Han ble tatt ut i s tropp til VM i fotball 2022 i Qatar.
Borofjell
Borofjell er en fjellrygg i Sigdal kommune i Viken fylke. Det høyeste punktet måler 847 meter over havet. Borofjell er en langstrakt fjellrygg som strekker seg i retning nord-sør. Den ligger nordvest for Sigdals største innsjø Soneren og sørvest for det mer kjente fjellet Andersnatten (733 moh.) og har Slettefjell (905 moh.) vest for seg.
Grensa til Trillemarka-Rollagsfjell naturreservat krysser Borofjell. Naturreservatet er Norges største barskogreservatet på 43 020 dekar å ble opprettet i 2002. Nedenfor på østsiden av Borofjell ligger to tjern, Borofjelltjenn (536 moh.) og Søre Borofjelltjenn (551 moh.). Innenfor på vestsiden av Borofjell ligger flere mindre tjern. Det er bra fiske i vannene, Borofjell fiskelag SA har som formål å fremme en langsiktig og bærekraftig forvaltning av fiskebestandene i Borofjellområdet til det beste for grunneierne og allmennheten.
Like nord for fjellryggen ligger Grøsetsetra.
Utsikten fra Borofjell er innover i Trillemarka/Slettefjell, Soneren, Andersnatten og Gaustadtoppen.
St. Thomas’ Hospital
St. Thomas' Hospital er et stort NHS-sykehus i Lambeth i London. Det drives av Guy’s & St Thomas’ NHS Foundation Trust, som også har ansvaret for Guy's Hospital. Sykehuset har tilbudt sine tjenester gratis helt siden 1100-tallet. Det lå tidligere i bydelen Southwark.
Historie
Sykehuset er nevnt i en kilde fra år 1215, og er oppkalt etter Thomas Becket. Det formodes derfor at det ble opprettet en gang etter at Thomas Becket ble helligkåret i 1173. Men det er også tenkelig at det den gang bare endret navn, og at det er det samme sykehus som man vet ble grunnlagt av St. Mary Overie Priory i 1106 i Southwark.
Postmuseet
Postmuseet ble etablert i forbindelse med Postens 300-årsjubileum i 1947, men de første tankene om et norsk postmuseum kom så tidlig som i 1885. I sirkulære nr.11 fra Poststyret dette året heter det: «De ved Postanstalterne beroende, Postvæsenet tilhørende inventarsager, der ikke lenger benyddes, bedes snarest muligt insendt til Departementets 3die Postadministrasjonskontor».
St. Thomas’ Hospital
Historie
Det ble opprinnelig ledet av katolske munker og søstre fra augustinerordenen.
Postmuseet
Det skulle imidlertid gå flere år før utviklingen gikk videre. I 1901 deltok Poststyret med en mindre postavdeling på en kulturhistorisk utstilling på Norsk Folkemuseum på Bygdøy. I årene som følger minner Poststyret om innsendingen av inventarsaker i sirkulærmeldingene sine. Det som kom inn ble satt på lager. Først i 1935 fikk saken et mer offisielt preg. Departementet overlot til Postdirektøren å skaffe husrom og opprette et eget Postmuseum, og den 15. april 1947 ble museet åpnet. Lokalene lå i sjuende etasje i Hovedpostgården i Oslo. Museet besto av ni sammenhengde rom på til sammen 400 m². Utstillingen inneholdt blant annet modeller av skip og kjøretøyer, våpen, posthorn, skilt og frimerker.
I årene frem til 2003 var museet lokalisert i posthuskvartalet ved hovedpostgården i Oslo. I 2003 konsoliderte Postmuseet med Maihaugen. Museet og dets samlinger ble flyttet til Maihaugen på Lillehammer. Museet holder i dag til i Postgården i Byavdelingen i friluftsmuseet på Maihaugen. I Postgården finnes den historiske utstillingen «Post underveis», og på Maihaugen stasjon finnes utstillingen «Posten på skinner» - en utstilling om ambulerende postekspedisjoner på tog. Norges Postmuseum viser årlig nye midlertidige utstillinger inne i Maihaugens hovedbygning.
Ina Nikulina
Ina Nikulina (født 23. februar 1995) er en belarusisk roer.
Hun representerte Belarus under Sommer-OL 2016 i Rio de Janeiro, der hun kom til C-finalen i toer uten styrmann.
Under Sommer-OL 2020 i Tokyo som ble arrangert i 2021, ble hun nummer 11 i dobbeltsculler lettvekt.
Mittie Lawrence
Mittie Lawrence (født 1. september 1941) er en amerikansk skuespiller og modell.
Hun vant skjønnhetskonkurransen Miss Bronze California i 1959 og ble etter hvert kjent som ansiktet utad for Steve Allens underholdningsprogram. Lawrence spilte også Fanny Brices personlige assistent i filmmusikalen Funny Girl (1968) og en sykepleier i dramafilmen Night Call Nurses (1972).
Cornelia Bürki
Cornelia Bürki (født 3. oktober 1953) er en sveitsisk tidligere friidrettsutøver som spesialiserte seg i mellomdistanseløp.
Hun representerte landet sitt under Sommer-OL 1984 i Los Angeles, der hun ble nummer 5 på 3000 meter.
Sinnadurai Vellupillai
Sinnadurai Vellupillai (født 13. april 1926) var en singaporsk landhockeyspiller.
Han representerte Singapore under Sommer-OL 1956 i Melbourne, hvor laget hans ble nummer 8.
Litteraturåret 1919
Dødsfall
nobelprisen i litteratur i ||align=center|62 ||align=center| ||
Norwegian Air Norway
Norwegian Air Norway AS (ose: NAN), er et norsk flyselskap som driver kommersielle ruteflygninge, og er et datterselskap av Norwegian Air Shuttle. Opprettet den 17. juni 2013, opererer den regelmessige tjenester fra Oslo lufthavn. Alle fly er registrert i Norge.
Norgesmesterskapet i fotball for menn 2016
Norgesmesterskapet i fotball for menn 2016 var det 111. norgesmesterskapet i fotball.
1. kvalifiseringsrunde
Det var 188 lag i denne runden, 94 lag gikk videre til 2. kvalifiseringsrunde. Kampene blir spilt i tidsrommet 28. februar - 16. mars.
2. kvalifiseringsrunde
Det var 94 lag i denne runden, 47 lag gikk videre til 1. runde.
1. runde
Det var 128 lag i denne runden, 64 lag gikk videre til 2. runde. Lagene fra Eliteserien, 1. divisjon og 2. divisjon kom inn. 15 tippeligalag og 15 1.-divisjonslag kom seg videre. var eneste lag fra eliteserien, og var eneste lag fra 1. divisjon som røk ut.
2. runde
Det var 64 lag i denne runden, 32 lag gikk videre til 3. runde.
3. runde
Det var 32 lag i denne runden, 16 lag gikk videre til 4. runde.
4. runde
Det var 16 lag i denne runden, 8 lag gikk videre til kvartfinalene.
Semifinaler
Det var fire lag i denne runden; og  vant sine kamper og møtes i cupfinalen 20. november på Ullevaal stadion.
Zhang Min
Zhang Min (født 20. juni 1993) er en kinesisk roer.
Hun representerte Kina under Sommer-OL 2016 i Rio de Janeiro, der hun kom til B-finalen i toer uten styrmann.
Under Sommer-OL 2020 i Tokyo som ble arrangert i 2021, tok hun bronse i åtter.
Beauly (elv)
Beauly (skotsk gælisk: Abhainn nam Manach) er en elv i regionen Highland i Skottland. Den ligger ca. 15 kilometer vest for Inverness.
Beauly er om lag 25 km lang, og renner ut ved landsbyen Beauly i Beauly Firth, en sidearm av Moray Firth. Den første broen over elven ble konstruert av Thomas Telford i 1814, om lag en kilometer sør for landsbyen Beauly. Hovedveien nordover fra Inverness gikk over denne broen til Kessock Bridge over Beauly Firth ble åpnet i 1982. En jernbanebro over elven ble bygget i 1860-årene. Det er flere demninger og vannkraftverk langs elven. Den lille øya Eilean Aigas ligger i elven.
Elven er en av de beste elver i Skottland for å fiske laks og sjøørret, og har også to gode sideelver, Glass og Farrar, som også utmerker seg.
Fortnite
Fortnite er et videospill som er hovedsakelig kjent for sin battle royale-modus. Det er utviklet av Epic Games og People Can Fly, og ble først utgitt som et early access-spill (beta) 25. juli 2017. Fortnite består av tre forskjellige moduser, Save the World, Battle Royale og Creative.
Save the World
Fortnite Save the World foregår i nåtiden, hvor det plutselige utbruddet av en verdensomspennende storm fører til at 98 % av verdens befolkning forsvinner fra jorda, og zombie-lignende skapninger vil utrydde de siste overlevende. Spillutvikleren Epic Games betegner Fortnite som en krysning mellom Minecraft og Left 4 Dead. Opptil fire spillere kan samarbeide om ulike oppdrag på tilfeldig genererte kart, for å samle ressurser, bygge festninger rundt forsvarsmål som er ment å bidra til å bekjempe stormen og beskytte overlevende, og konstruere våpen og feller for å bekjempe skapningene som forsøker å ødelegge målene. Ved å gjennomføre disse oppdragene får spillerne ressurser som gjør dem i stand til å øke karakterenes evner, kjøpe våpen og feller, og derigjennom kunne ta på seg vanskeligere oppdrag. Save the World er en betalt spillmodus, men har likevel innebygde mikrotransaksjoner hvor man kan veksle inn ekte valuta for å kjøpe in-game valuta som kan brukes til disse oppgraderingene.
Konseptet Save the World ble første gang lansert i 2011 under Spike Video Game Awards, og var da tenkt som en blanding av skrekkspill og taktisk rollespill.
Fortnite Battle Royale
Fortnite Battle Royale ble lansert i september 2017 og er en egen flerspillervariant basert på battle royale-sjangeren. Etter utgivelsen av PlayerUnknown's Battlegrounds, spillet som populariserte battle royale-sjangeren, så Epic Games muligheten til å skape en battle royale-modus i Fortnite. Epic Games lanserte dette som en modus i spillet, men gjorde det senere til en frittstående, gratis-å-spille-tittel, støttet av mikrotransaksjoner som ikke krever basis-Fortnite-spillet.
Spillmekanisme
Hovedspillet for Fortnite Battle Royale følger standardformatet for spill av battle royale-typen: opptil 100 spillere hopper fra en svevende buss ned til øya. Når spillerne lander må de ganske raskt finne seg våpen, ammunisjon og medisiner/skjold og prøve å oppnå noen elimineringer. Det finnes fem forskjellige sjeldenheter av våpen/heals: common/vanlig (grå), uncommon/uvanlig (grønn), rare/sjelden (blå), epic/episk (lilla), legendary/legendarisk (gull/gul). I noen sesonger har det også kommet en ny sjeldenhet som er kalt Mythic (mørkegul).
Målet med spillet er å være den siste spilleren (eller laget) i live ved å eliminere eller unngå andre spillere. Over tid minsker spillets trygge sone (som representerer et øye i en storm som fortærer verden) i størrelse, og spillere som befinner seg utenfor vil ta skade og kan dø. Dette loser de overlevende spillerne inn i tettere mellomrom, og tvinger spillerne til å slåss. Spillere kan plyndre beseirede fiender for bedre utstyr.
Historie
Hittil har Epic games gitt ut 18 sesonger, de er delt i kapittel 1 og 2. Hele spillet har en historie som påvirker innholdet.
Tilted Towers var en fiktiv by i Fortnite Battle Royale, og det var det stedet de fleste spillerne lander. Byen bestod av mange forskjellige bygninger og mye forskjellig krigsbytte. I Tilted Towers fantes det omtrent 37 kister. Tilted Towers ble lagt inn i spillet i desember 2017. Tilted Towers har vært ødelagt mange ganger i løpet av alle sesongene, men per 2021 er byen foreløpig borte.
Andre byer var Flush Factory og Lonely Lodge.
Spillere
Etter å bli utgitt i 2017, er Fortnite blitt et verdensomspennende fenomen som samlet 350 millioner spillere over hele kloden i mai 2020. Mobilversjonen er også blitt en stor suksess etter å ha blitt lastet ned 78 millioner ganger det første året. Den har på det meste hatt 450 millioner spillere.
62,7 % av Fortnite-spillere er mellom 13 og 24 år gamle, mens 10,4 % er mellom 25 og 34. Resten er eldre en 35 år.
Fortnite Creative Mode
Fortnite Creative Mode er en modus hvor man kan designe sin egen øy. Spillerne får tilgang til alt av byggematerialer og ting som har blitt brukt i den offisielle battle royale-spillverdenen. Mulighetene med denne modusen er flerfoldige: man kan lage en hide-and-seek map, en labyrint, en by eller en racerbane. Det er også mulig å prøve øyer som andre spillere har laget. For å kunne gjøre dette, må man skrive inn en 12- sifret kode. Modusen ble lansert den 6. desember 2018 for utvalgte spillere, men ble først tilgjengelig for alle den 13. desember 2018. Creative-modusen ble lansert da sesong 7 ble utgitt, over ett år senere enn Save the World og Battle Royale kom ut. I likhet med battle royale-modusen, er Creative gratis.
E-Sport
Vinneren av World Cup Duo i 2019 ble et lag bestående av nordmannen Emil Bergquist Pedersen aka «Nyhrox», og David «Aqua» Wang. De vant en premie som tilsvarte 30 millioner norske kroner.
Vinneren av World Cup Solo i 2019 ble den amerikanske spilleren Kyle Giersdorf aka «Bugha». Han vant også en premie på tre millioner dollar, som tilsvarer omtrent 30 millioner norske kroner etter kursen i 2020.
Kontroverser
Grunnet spillets vide utbredelse har det fått mye oppmerksomhet også i konvensjonelle nyhetsmedier. Dette har blant annet ført til en gjenopplivning av debatten om hvorvidt det er sunt for barn og unge å bruke mye tid på dataspill, særlig når de innebærer voldsinnhold. Enkelte mener at dette kan være skadelig for barns utvikling. Andre har fremhevet at Fortnite oppfordrer til lagspill, kommunikasjon og samarbeid, og dermed kan fungerende fremmende for kognitiv og sosial utvikling blant barn og unge.
Věra Pospíšilová-Cechlová
Věra Pospíšilová-Cechlová (født 19. november 1978) er en tsjekkisk friidrettsutøver som konkurrerer i diskoskast. Hun representerte landet sitt under Sommer-OL 2012 i London, der hun ble utslått i kvalifiseringen i diskoskast. Hun tok bronse under Sommer-OL 2004.
Tarkett
Tarkett er et fransk selskap som produserer gulv belegg. Hovedkontoret ligger i forretningsdistriktet La Défense utenfor Paris i Frankrike. Antallet ansatte i verden oppgis til cirka 13 000 personer fordelt på 34 fabrikker og med salg i mer enn 100 land. Hver dag selges det cirka 1,3 millioner kvadratmeter Tarkett-gulv.
I Sverige har selsksapet to store produksjonsanlegg, i Hanaskog og Ronneby, med cirka 700 ansatte. Fabrikken i Hanaskog er en av verdens største for produksjon av tregulv, mens anleggene i Ronneby først og fremst retter seg mot plastgulv, distribusjon samt design.
Historikk
Forgjengeren til Tarkett AB ble grunnlagt i 1886 i Malmö under navnet AB Malmö Snickerifabrik, og produserte da trevare. Produksjon av stavparkett ble begynt i 1889. I 1914 endret navnet til Limhavns Snickerifabrik AB. Produktnavnet Tarkett ble innført i 1947 som benevnelse på den første plastplaten i selskapets sortiment. På 1950-tallet ble det reist en ny fabrikk i Ronneby, og i 1958 begynte man å selge ferdiglakkerte parkettdeler.
I 1966 ble 50% av selskapet kjøpt opp av et datterselskap til AB Custos, og i 1967 fikk virksomheten navnet Tarkett AB. I 1970 kjøpte Svenska Tändsticks AB (senere Swedish Match) samtlige aksjer i Tarkett AB. I 1988 ble Swedish Match kjøpt opp av STORA, hvorpå koblingen mellom dette selskapet og Tarkett ble oppløst. I 1993 ble Tarkett solgt til en gruppe internasjonale investorer bestående av CWB Capital Partners og Goldman, Sachs & Co.
I 2003 ble navnet forkortet fra Tarkett Sommer til Tarkett.
Produkt
Tarkett markedsfører i dag gulv- og veggprodukter for såvel hjemmemiljø som design- og funksjonsløsninger for offentlig miljø. Produktporteføljen består av plastgulv, gulv og vegg for våtrom, veggtepper, tregulv/parkettgulv, designgulv, vinylgulv, linoleumsgulv, tekstilgulv, laminatgulv og sportsgulv.
Varemerker som inngår i Tarkett-konsernet er, foruten Tarkett selv, Johnsonite, Tandus Centiva, Desso, Pegulan, Sommer, Febolit, Sintelon og Lexmark, som alle er blitt tilegnet opp igjennom årene.
Dessuten er varemerket FieldTurf den verdensledende aktøren på markedet når det gjelder kunstgress innen sport, med over 20 000 installerte kunstgressmatter. Virksomheten er en del av FIFA Preferred Producer Program hvor det leveres matter til blant annet Ajax Amsterdam, FC Barcelona, FC Sevilla, Borussia Dortmund, 1860 München, Olympique lyonnais, Olympique de Marseille, Tottenham Hotspurs, Everton og West Ham United.
Anna Wierzbowska
Anna Wierzbowska (født 8. desember 1990) er en polsk roer.
Hun representerte Polen under Sommer-OL 2016 i Rio de Janeiro, der hun kom til B-finalen i toer uten styrmann.
Vellupillai Devadas
Vellupillai Devadas (født 11. februar 1925) var en singaporsk landhockeyspiller.
Joan Hansen
Hun representerte landet sitt under Sommer-OL 1984 i Los Angeles, der hun ble nummer 8 på 3000 meter.
Vellupillai Devadas
Han representerte Singapore under Sommer-OL 1956 i Melbourne, hvor laget hans ble nummer 8.
Aurora Cunha
Hun representerte landet sitt under Sommer-OL 1984 i Los Angeles, der hun ble nummer 6 på 3000 meter.
Miao Tian
Miao Tian (født 18. januar 1993) er en kinesisk roer.
Hun representerte Kina under Sommer-OL 2016 i Rio de Janeiro, der hun kom til B-finalen i toer uten styrmann.
Bill Finger
William «Bill» Finger (født 8. februar 1914, død 18. januar 1974) var en amerikansk tegneserieforfatter. Han er mest kjent for å ha skapt Batman sammen med tegneren Bob Kane for Detective Comics i 1939. Han skapte også superhelten Green Lantern sammen med tegneren Martin Nodell for All American Comics i 1940. Finger har også skrevet for serier som Superman, Challengers of the Unknown, Tomahawk, G.I. Combat og Star Spangled War Stories. En årlig pris for tegneserieforfattere oppkalt etter Finger, "The Bill Finger Award For Excellence in Comic Book Writing", ble opprettet i 2005.
Andreas Strand (turner)
Andreas Strand (født 3. eller 4. februar 1889 i Fredrikstad, død 19. april 1958 i Glemmen) var en norsk turner. Han representerte klubben Fredrikstad Turnforening.
Han deltok i OL 1908 i London, der det norske laget fikk sølv i lagkonkurransen i turn, bak Sverige.
Emmanuel Macron
Bakgrunn
Macron er sønn av to leger. Faren Jean-Michel Macron er professor i nevrologi; moren Françoise Macron-Noguès er rådgivende lege ved den lovfestede sosialforsikring. Da han var 16 år gammel vant Macron en offentlig tevling i det franske språk og senere tredjeplass i klaverspill ved konservatoriet i Amiens. Han tok sitt baccalauréat ved Lycée Henri IV i Paris.
Macron studerte filosofi ved Sciences-Po. Der skrev han masteroppgave om Machiavelli og et diplomarbeid om Hegel. I studietiden arbeidet han samtidig, fra 1999 til 2001, som assistent for filosofen Paul Ricœur. Deretter fullførte han studieløpet ved forvaltningshøyskolen École nationale d'administration (ENA) og var i toppsjiktet i sin avgangsklasse «Léopold Senghor» (promotion Senghor).
Tidlig karriere
Fra 2005 var han finansdirektør i offentlig tjeneste for Inspection des Finances, en avdeling i Finansdepartementet. Gjennom denne stillingen ble han kjent med Jacques Attali, en økonomiprofessor, publisist og mangeårig rådgiver for president François Mitterrand, som senere anbefalte ham til den nye president François Hollande.
Investeringsbankmann
Etter sitt virke ved finansdepartementet arbeidet Macron ved Institut Montaigne, en næringsliberal tenketank i Paris. Etter at han ble introdusert av Serge Weinberg (tidligere styreformann av La Redoute og forvaltningsrådspresident for Sanofi) og Jacques Attali fikk han i 2008 stilling som investor i investeringsbanken Rothschild & Cie. To år etter ble han partner (associé-gérant) hos Rothschild. I 2012 var Macron en nøkkelperson for et av årets største transaksjoner, innkjøpet av spedbarnsnæringsdelen av det amerikanske farmasøytiske konsernet Pfizer foretatt av næringsmiddelkonsernet Nestlé for 11,9 milliarder amerikanske dollar.
Politikk
Macron ble oppdaget som politisk talent av Nicolas Sarkozy, som tok ham med i en kommisjon for frigjøring av fransk vekst. Senere ble han tatt inn som rådgiver av François Hollande.
Volvo B30
Volvo B30 er en treliters rekkesekser produsert av Volvo mellom 1968 og 1975. Motoren er i prinsippet en B20 med to ekstra sylindre. Sylinderbor er 88,9 mm og slaglende er 80 mm. B30 ble levert i volvo 164 og terrengbilene c303, c304 og c306.
Emmanuel Macron
Politikk
I 2014 ble Macron utnevnt til økonomi-, industri- og digitaliseringsminister, noe tilsvarende næringsminister i Norge. Macron har gått inn for reformer i justisvesenet, med sitt system av notarer, tvangsfullbyrdere og auksjonarier. Han har ønsket å liberalisere helligdagsbestemmelsene for varehandelen, og ønsket konkurranse for statsbaneselskapet SNCF, i form av busstransport.
Macron stiftet i april 2016 sitt eget parti En Marche!, og gikk til presidentvalget i 2017 på en sosial- og næringsliberal politikk. Han støttet europeisk samarbeid, og Frankrikes samarbeid med Tyskland. Macron har støttet Angela Merkels flyktningpolitikk.
Macron ble innsatt som president i en seremoni i Elyséepalasset 14. mai 2017.
Han ble i 2018 tildelt Karlsprisen.
Familie
Emmanuel Macron ble i 2007 gift med Brigitte Macron. De har ingen barn sammen, men Brigitte har 3 barn fra før.
Jacob Schram
Jacob Schram (født 1962) er en norsk næringslivsleder. Han var administrerende direktør i Norwegian Air Shuttle fra januar 2020 til juni 2021.
Schram har graden master of science i strategi fra Copenhagen Business School og ble etter studiene ansatt i McKinsey & Company og i McDonald's. Han hadde deretter ledende stilling i Statoil Fuel & Retail og var toppsjef i Circle K fra 2010 til 2018, med 20 000 ansatte og 2766 bensinstasjoner i Europa. .
Fra desember 2018 var han rådgiver hos Antler, en global oppstartsgenerator.
Lønborg skole
Lønborg skole var en barneskole i Ytre Sandviken med adresse Hellebakken 35, etablert i 1964. Lønborg ungdomsskole ble lagt ned i 1991, og elevene og personalet overflyttet til Rothaugen skole.
Historie
Skolen ble bygget som barneskole i 1963/1964, tatt i bruk i august 1964 og innviet i mai 1965. Fra skoleåret 1978/1979 ble Lønborg skole ungdomsskole for distriktene Hellen/Lønborg. I forbindelse med overgangen fra barneskole til ungdomsskole ble det gjort en del endringer på bygningen. Sløydsal, naturfagsal og administrasjonsavdeling ble ombygd og skolen fikk avdeling for keramikk, foto og metallsløyd. Bergen Byarkiv oppbevarer arkivet etter Lønborg skole. Fra 1991 ble bygget benyttet til Lønborg videregående skole.
Al Plan de Mareo
Al Plan de Mareo (tysk St. Vigil, italiensk San Vigilio di Marebbe) er forvaltningssetet og den største landsbyen i kommunen Mareo (Syd-Tirol), ca. 10 km syd for Bruneck. Stedet ligger på 1201 moh. i en sidedal (Mareo, tysk Enneberger Tal eller Vigiltal) til Val Badia. Innbyggerne er hovedsakelig ladinsktalende (93 % av befolkningen).
Rett bak Al Plan de Mareo ligger naturparken Fanes-Senes-Braies med 300 km vandreveier og over 200 km for terrengsykling. Her har man vid utsikt over Syd-Tirol og Dolomittene.
Herman Løvenskiold (1701–1759)
Herman Løvenskiold (født 6. april 1701 på Bolvig, død 19. september 1759 på Borgestad), opprinnelig Herman Leopoldus (til 1739), var en norsk godseier og jernverkseier.
Yadanarbon FC
Yadanarbon FC er en fotballklubb fra Mandalay i Myanmar som spiller i toppserien Myanmar National League. De har vunnet serien 3 ganger og cupen 2 ganger.
Herman Løvenskiold (1701–1759)
Han var sønn av Herman Leopoldus (1677–1750) og Inger Borse (1677–1714), og var dattersønn til Halvor Borse og oldebarn av Anne Gundersdatter. Morens familie la grunnlaget for den betydelige næringsvirksomhet Løvenskiold videreutviklet. Han kjøpte Borgestad gård, som også morfaren og oldemoren hadde eid, i 1731, og gården ble hans hovedsete frem til hans død. Faren, sammen med sin familie, ble adlet under navnet Løvenskiold i 1739. I 1728 ble Herman Leopoldus gift med Margrethe Deichman (1708–1759), datter av biskop Bartholomæus Deichman. Sammen fikk de 10 barn, hvorav seks nådde voksen alder. Han var bl.a. farfar til stattholder Severin Løvenskiold.
Herman Løvenskiold er begravet ved Gjerpen kirke i Skien.
Inov8 Energy
Inov8 Energy AS er et uavhengig norsk oljeselskap grunnlagt i 2012 med fokus på utbygging av små felt samt letevirksomhet i modne områder på norsk sokkel. Administrerende direktør er Øystein Roti og styreleder er Neil Campbell. Selskapet har kontorer i Stavanger.
Historie
Inov8 Energy AS ble stiftet 24. mai 2012. Blant gründerne er Øystein Roti, som også var med på å starte det tidligere oljeselskapet 4Sea Energy i 2008. Øvrige nøkkelpersoner og styremedlemmer er Olav Aarsland og Neil Campbell. Selskapet søkte myndighetene om prekvalifisering i 2012.
Strategi
Selskapets strategi er todelt: Inov8 satser også på operatørskap.
Liste over kulturminner i Holmestrand
Liste over kulturminner i Holmestrand er en oversikt over fredede og/eller bevaringsverdige bygninger og elementer i Holmestrand. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
MacGregor
MacGregor International AB er et opprinnelig engelsk industriselskap etablert i 1927. Foretaket har siden 2005 vært et datterselskap av finske Cargotec.
Per 2023 har selskapet 1978 ansatte og avdelinger i 31 land.
MacGregor Norway
Selskapets norske gren hadde fra 2005 hovedkontor i Kristiansand, fra 2016 i Arendal, men flyttet i 2021 tilbake til Kristiansand.
Per 2021 har selskapet kontorer i Bodø (under foretaksnavnet RAPP),     på Averøy (under foretaksnavnet Triplex),     Kristiansand,     Arendal,  Bergen   og Oslo.
Historikk
Robert og Joseph MacGregor fikk i 1929 patent på en type tildekking av luker i stål, og i 1937 startet de «MacGregor & Company» i White Bay i England. I 1983 fusjonerte MacGregor og finske Navire, og ble MacGregor-Navire. I 1993 ble MacGregor-Navire kjøpt opp av Incentive og fusjonert med Hägglunds Marine, og fikk navnet MacGregor Group. I 1998 ble Incentive solgt til Industri Kapital. I 2005 kjøpte Cargotec MacGregor Group. I 2007 kjøpte Cargotec Hydramarine og gjorde det til en del av MacGregor. I 2014 kjøpte Cargotec Aker Pusnes, som fikk navnet MacGregor Pusnes.
MacGregor Norway bestod i 2017 blant annet av det som tidligere het Hydramarine og Aker Pusnes, samt avdelinger i Porsgrunn, i Bergen og Triplex på Averøy. Omsetningen i 2015 var på 2 674 602 000 kr. I 2019 kjøpte MacGregor norske TTS Marine som ble slått sammen med MacGregor Norway.
Kvitsjøsalturt
Kvitsjøsalturt (Salicornia pojarkovae) er en ettårig urt i amarantfamilien.
Stenglene er sukkulente og leddete. Bladene er skjellaktige og er sammenvokste om stengelen. Blomstene er tvekjønnede og sitter tre sammen. Sideblomstene er omtrent like store som midtblomsten, og vinkelen mellom sideblomstene er mindre enn 90°. Arten er tetraploid med 2n = 36 kromosomer. Planten vokser i nedre del av strandenger der den daglig blir oversvømt av floa.